Diari Oficial de la Generalitat Valenciana


Sumari del DOGV 7491, del 24-03-2015 (2015/2297)

RESOLUCIÓ de 9 de març de 2015, de la Direcció General d'Innovació, Ordenació i Política Lingüística, per la qual es convoquen les proves per a l'obtenció dels certificats oficials administratius de coneixements de valencià i es nomenen les comissions examinadores.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7491

Data del DOGV
:   24-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2297


Data del document
:   09-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 9 de març de 2015, de la Direcció General d'Innovació, Ordenació i Política Lingüística, per la qual es convoquen les proves per a l'obtenció dels certificats oficials administratius de coneixements de valencià i es nomenen les comissions examinadores. [2015/2297]  
En 1994 la Conselleria d'Educació i Ciència va publicar l'Orde de 16 d'agost de 1994 (DOGV 2331, 24.08.1994), per la qual s'establien, entre altres aspectes, els objectius i els continguts corresponents a les proves de valencià que convoca cada any la Junta Qualificadora de Coneixements de Valencià (JQCV).  
En 2001, es va publicar el document del Consell d'Europa Marc europeu comú de referència per a les llengües: aprendre, ensenyar, avaluar, que té per objectiu proporcionar unes bases comunes per a l'elaboració de programes de llengua, orientacions curriculars, exàmens, llibres de text, etc. a tot Europa, i també descriu el que han d'aprendre a fer els aprenents de llengua per a utilitzar una llengua per a la comunicació, i els coneixements i habilitats que han d'adquirir per a ser capaços d'actuar de manera efectiva. En el mencionat document s'establixen uns nivells de domini de la llengua per a ajudar, des d'una perspectiva comuna europea, a mesurar cada etapa de l'aprenentatge d'una llengua. D'esta manera, el document establix sis nivells de referència de domini lingüístic, que van des de l'aprenentatge inicial fins al domini dels usuaris més competents i que són denominats A1, A2, B1, B2, C1 i C2.  
  
La Junta Qualificadora de Coneixements de Valencià va iniciar un procés de revisió i renovació de les proves per a adequar-les al dit document europeu, un procés que es materialitzà en el model de proves actuals, vigents des de la convocatòria de 2009.  
Així mateix, la Junta Qualificadora de Coneixements de Valencià va adequar, a través del Ple, els objectius i continguts de les proves establits en l'Orde de 16 d'agost de 1994 als criteris expressats en el Marc europeu comú de referència per a les llengües: aprendre, ensenyar, avaluar.  
El dia 24 de febrer de 2015 es va reunir el Ple de la Junta Qualificadora de Coneixements de Valencià i va aprovar el calendari de celebració de les proves per a l'any 2015 i les comissions examinadores.  
Vist el precedent acord, i de conformitat amb les competències que té atribuïdes la Direcció General d'Innovació, Ordenació i Política Lingüística pel Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer. Certificats  
Convocar les proves per a l'obtenció dels certificats oficials administratius de coneixements de valencià següents:  
- Certificat de coneixements orals de valencià.  
- Certificat de grau elemental de coneixements de valencià.  
- Certificat de grau mitjà de coneixements de valencià.  
- Certificat de grau superior de coneixements de valencià.  
- Certificat de capacitació tècnica, llenguatge administratiu.  
- Certificat de capacitació tècnica, correcció de textos.  
- Certificat de capacitació tècnica, llenguatge en els mitjans de comunicació.  
  
Segon. Dates i seus  
1. Les proves tindran lloc en els dies, l'horari, les localitats i els centres que s'indiquen en l'annex I, en el qual també s'especifiquen les proves amb dos crides, les proves i localitats amb doble torn, i les persones que es convoquen a cada un.  
2. La presidència de la Junta Qualificadora de Coneixements de Valencià podrà, mitjançant resolució publicada en el Diari Oficial de la Comunitat Valenciana, modificar les dates, horaris, torns o llocs de realització de les proves quan el nombre d'aspirants supere les quantitats previstes.  
  
Tercer. Requisits d'inscripció  
1. Per a poder participar en les proves cal haver complit setze anys, o complir-los durant l'any de la convocatòria.  
2. Les persones aspirants als certificats de capacitació tècnica de llenguatge administratiu i de llenguatge en els mitjans de comunicació han d'estar en possessió del certificat de grau mitjà de coneixements de valencià.  
3. Les persones aspirants al certificat de capacitació tècnica de correcció de textos han d'estar en possessió del certificat de grau superior de coneixements de valencià.  
  
Quart. Inscripció  
1. Per a poder participar en les proves cal sol·licitar-ho presentant l'imprés multicòpia ajustat al model de l'annex IV, que es trobarà a disposició dels interessats en la Conselleria d'Educació, Cultura i Esport, en les direccions territorials d'Educació, Cultura i Esport i en la web de la JQCV http://www.cece.gva.es/polin/val/jqcv/solicitud.html.  
  
Prèviament a la presentació de les sol·licituds, cal haver abonat les taxes corresponents en la quantia i forma previstes en el punt sext de la present resolució.  
2. Les persones que disposen d'un DNI amb certificat electrònic incorporat o de firma electrònica de l'Autoritat de Certificació de la Comunitat Valenciana també podran fer la inscripció i l'abonament de les taxes per via telemàtica en la web http://www.cece.gva.es/polin/val/jqcv/solicitud.html. En este cas no caldrà presentar la inscripció en cap registre.  
3. Durant la setmana anterior a la realització de les proves, els aspirants convocats podran consultar en la pàgina web de la Junta Qualificadora de Coneixements de Valencià, http://www.cece.gva.es/polin/val/jqcv/, la seua inclusió en les llistes, amb especificació de nom, cognoms, document d'identitat, nivell, torn i localitat.  
4. Els aspirants podran inscriure's en diversos nivells. Només s'admetrà una matrícula per cada nivell; en el supòsit de doble inscripció en un mateix nivell, s'anul·larà l'última que s'haja completat.  
5. En el cas de no figurar la localitat d'examen en la sol·licitud de participació, la JQCV assignarà la més pròxima al domicili de l'aspirant.  
6. Els aspirants que s'inscriguen en dos certificats diferents, les proves dels quals se celebren en un mateix dia, hauran de fer la inscripció dels dos nivells en una localitat en què estiga prevista la realització de les proves d'ambdós certificats.  
7. Si es donara el cas que algun aspirant realitzara dos vegades la prova d'un nivell en un mateix període, s'anul·larà aquella que s'haja fet més tard.  
  
Quint. Presentació de les sol·licituds  
1. La sol·licitud s'ha de presentar en el registre de la Conselleria d'Educació, Cultura i Esport, en el de les direccions territorials d'Educació, Cultura i Esport o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, i el Reial Decret-llei 8/2011, d'1 de juliol. En el cas de presentar-la en una oficina de correus, caldrà fer-ho en sobre obert per tal que la instància siga datada i segellada abans de ser certificada.  
2. El termini de presentació de sol·licituds serà del 25 de març al 24 d'abril de 2015.  
  
Sext. Abonament de les taxes  
1. Per a participar en les proves, cal abonar una taxa de 20.40 euros per a les del certificat de coneixements orals i de grau elemental. Per als certificats de grau mitjà i de grau superior, s'abonarà una taxa de 25.50 euros. Per als certificats de capacitació tècnica (llenguatge administratiu, llenguatge en els mitjans de comunicació i correcció de textos), s'abonarà una taxa de 27.54 euros.  
  
Per a l'abonament d'estes taxes es farà servir l'imprés multicòpia ajustat al model de l'annex IV o bé es farà servir la via telemàtica, segons el que s'indica en el punt dos de l'apartat quart d'esta resolució. Els aspirants que s'inscriguen completament amb firma electrònica per via telemàtica tindran dret a una bonificació del 10 % de la taxa.  
En les sol·licituds presentades amb el model de l'annex IV, que també estarà disponible per a ser descarregat des de la pàgina web de la JQCV, ha de figurar el segell o justificant de l'entitat col·laboradora acreditatiu del pagament. La falta del segell de l'entitat col·laboradora o l'abonament fora de termini comportarà l'exclusió de l'aspirant.  
Una vegada que s'haja fet el pagament de la taxa, caldrà presentar la sol·licitud dins del termini i en la forma i els llocs previstos en la present resolució.  
En les sol·licituds amb inscripció i pagament completats per via telemàtica, no caldrà que s'envie l'exemplar per a l'Administració perquè la inscripció ja haurà quedat degudament registrada.  
2. Estan exempts del pagament de la taxa els membres de famílies nombroses de categoria especial. Es beneficiaran d'una bonificació del 50 % de la taxa els membres de famílies nombroses de categoria general i les persones amb una discapacitat acreditada igual o superior al 33 %.  
Els participants que, en formalitzar la matrícula, s'acullen a l'exempció o bonificació de les taxes hauran d'acreditar-ho amb la còpia confrontada del títol de família nombrosa o del corresponent certificat. La dita documentació acreditativa de la situació que dóna dret a l'exempció o bonificació haurà de ser enviada a la JQCV.  
  
Sèptim. Atenció a la diversitat en creences religioses  
Els interessats de confessió evangèlica o jueva que, a l'empara de les lleis 24/1992 i 25/1992, respectivament, de 10 de novembre, vullguen participar en les proves en un règim d'horari alternatiu, ho hauran de sol·licitar a la presidència de la JQCV en el moment d'inscriure's.  
Correspondrà exclusivament a la Comissió Examinadora de València l'organització de les proves que hauran de realitzar els membres de les mencionades comunitats religioses. En el cas que es tracte d'una prova de doble torn, esta funció l'exercirà la Comissió Examinadora de València del primer torn.  
  
Octau. Atenció als aspirants amb discapacitats  
Les comissions examinadores adoptaran les mesures necessàries per tal que els aspirants amb discapacitat tinguen les mateixes oportunitats per a la realització dels exercicis que la resta dels participants.  
  
S'establiran, per a les persones que ho sol·liciten i ho justifiquen degudament davant de la presidència de la JQCV en el moment d'inscriure's, les adaptacions de temps i mitjans, que determinarà el tribunal, perquè els aspirants facen l'examen en les condicions més favorables, sense que puguen ser eximits de la realització de cap de les àrees de la prova. En tot cas, els criteris d'avaluació seran els mateixos que s'aplicaran a la resta d'aspirants.  
  
Nové. Identificació dels aspirants  
Els aspirants han de portar a l'examen DNI, permís de conducció espanyol, passaport o NIE, i l'exemplar per a l'interessat de la sol·licitud de participació.  
La comissió examinadora i els vocals examinadors, en qualsevol moment de la prova, podran requerir la identificació dels aspirants, que hauran d'acreditar la seua personalitat mitjançant l'exhibició d'un dels documents oficials d'identitat abans indicats, sense que en siguen vàlides les còpies.  
  
Deu. Comissions examinadores  
Les comissions examinadores, nomenades per la presidència de la JQCV, són les que figuren en l'annex II d'esta resolució.  
El procediment d'actuació de les comissions examinadores s'ajustarà en tot moment al que disposa la Llei de Règim Jurídic de les Administracions Públiques i del Procediment Administratiu Comú, especialment pel que fa a les causes d'abstenció i recusació i funcionament d'òrgans col·legiats.  
En el cas d'absència de la persona titular de la presidència o de la secretaria, per malaltia o per una altra causa justificada, esta serà substituïda pel vocal primer, i si este falta, pel vocal segon.  
Les comissions examinadores seran responsables de:  
a) Administrar i qualificar les proves.  
b) Proposar a la presidència de la JQCV, una vegada que es conega la xifra de persones inscrites, el nomenament dels vocals examinadors i del personal col·laborador necessaris per a l'execució de les funcions avaluadores i auxiliars per a l'administració de les proves.  
Cada comissió examinadora garantirà que l'assignació de vocals examinadors a les aules i locutoris es faça de manera aleatòria.  
  
Onze. Realització de les proves  
1. Les proves de coneixements orals, de grau elemental i dels certificats de capacitació tècnica es realitzaran cada una en una única jornada.  
  
2. Les proves de grau mitjà i de grau superior es realitzaran en dos fases. En la primera fase s'avaluaran els continguts de les àrees 1 i 2. En la segona s'avaluaran els continguts de les àrees 3 i 4. Només podran realitzar la segona fase els aspirants que en la primera fase hagen superat els criteris expressats en el punt 3 de l'apartat tretze d'esta resolució.  
  
3. Els aspirants que s'hagen inscrit en dos certificats diferents, les proves dels quals se celebren en un mateix dia, tindran la possibilitat de realitzar les dos proves en la mateixa jornada. La comissió examinadora facilitarà, en la jornada en què coincidixen la prova de coneixements orals i la primera fase de la prova del grau mitjà, primerament la realització de la prova de coneixements orals i, a continuació, la incorporació a la de la primera fase de grau mitjà del torn de les 12.00 h. En la jornada en què hi haja coincidència entre les proves de grau elemental i de la primera fase del grau superior, la comissió examinadora facilitarà primerament la realització de la prova de grau superior i, a continuació, la incorporació a la de grau elemental.  
4. Quan un responsable de l'administració de la prova observe un acte o conducta indeguda, prendrà les mesures oportunes que garantisquen la correcta realització dels exercicis de l'examen i ho farà constar en una diligència acreditativa de l'incident, la qual cosa, a més, es farà constar en l'acta de la sessió de la comissió examinadora.  
5. L'ús per part dels aspirants de mitjans il·lícits en el transcurs de la prova o la suplantació de personalitat seran sancionats amb la qualificació de no apte, sense perjuí de l'exigència de la responsabilitat que corresponga.  
  
Dotze. Correcció de les proves  
1. La correcció de les àrees 1 i 2 dels nivells de coneixements orals, grau elemental, grau mitjà i grau superior es realitzarà per mitjans òptics mecànics. La correcció de l'àrea 4 (expressió i interacció oral) dels esmentats nivells s'encarregarà a vocals examinadors nomenats amb esta finalitat pel titular de la presidència de la Junta Qualificadora de Coneixements de Valencià a proposta de cada comissió examinadora. L'àrea 3 (expressió escrita) dels esmentats nivells i les proves de capacitació tècnica seran corregides per correctors nomenats amb esta finalitat pel titular de la presidència de la Junta Qualificadora de Coneixements de Valencià.  
2. Per a la correcció de les proves, tant els vocals examinadors com els correctors aplicaran els criteris de correcció establits per a les àrees que avaluaran, i no intervindran ni en l'avaluació de la resta d'àrees ni en la qualificació final dels exercicis.  
3. Els vocals examinadors hauran d'anotar per escrit les observacions oportunes que justifiquen la qualificació de l'àrea d'expressió i interacció oral, i, a més, hauran de traslladar-les a la plantilla d'avaluació en el cas que esta àrea es qualifique com a no superada.  
4. L'òrgan examinador i la comissió tècnica de revisió de proves podran requerir a l'aspirant la lectura i verificació del seu examen escrit quan es dubte de la seua autoria o per qualsevol altra causa degudament motivada.  
  
Tretze. Criteris d'avaluació  
1. La Comissió Examinadora de València del primer torn actuarà com a tribunal central i establirà, per als certificats de coneixements orals, grau elemental, mitjà i superior, els requisits de superació de les proves, la puntuació mínima per a aprovar, així com els criteris i barems de l'àrea d'expressió oral i també per a la correcció i valoració de la resta dels exercicis, tant de la correcció realitzada per mitjà de sistemes informàtics com per correctors nomenats a este efecte, per tal d'aconseguir-ne la uniformitat i garantir la igualtat dels aspirants.  
2. Els criteris generals de correcció de les proves dels nivells de coneixements orals, grau elemental, grau mitjà i grau superior d'esta convocatòria estaran disponibles en la pàgina web de la JQCV abans de l'inici de les proves del primer període.  
3. En la primera fase de les proves de grau mitjà i de grau superior, els aspirants que no superen el 40 % en la mitjana ponderada de les dos àrees seran avaluats com a no aptes i no podran realitzar la segona fase de la prova. Així mateix, també seran avaluats com a no aptes i, per tant, no podran realitzar la segona fase aquells aspirants que hagen obtingut una nota inferior al 30 % en alguna de les dos àrees de la primera fase.  
  
4. Els aspirants podran consultar, al llarg de la setmana següent de la realització de les proves de primera fase de grau mitjà i grau superior en la web www.cece.gva.es/jqcv, si estan convocats a realitzar la segona fase de la prova o si, per contra, no poden realitzar-la per haver sigut avaluats com a no aptes en la primera fase.  
5. Els aspirants que siguen convocats a realitzar la segona fase, després d'haver realitzat la primera fase de la prova de grau mitjà o de grau superior del primer període (maig-juny), podran presentar-se a la segona fase del primer període (juny) o del segon període (novembre) de la convocatòria anual.  
Els aspirants que, després d'haver realitzat la segona fase del primer període, finalment resulten no aptes podran, durant el segon període, presentar-se directament a la segona fase, o bé, a més de fer la segona fase, tornar a realitzar la primera a fi d'intentar millorar la nota obtinguda al juny d'eixa primera fase. Per al càlcul de la qualificació final del segon període, es considerarà la puntuació més alta de totes les obtingudes per l'aspirant en les àrees 1 i 2 durant la convocatòria anual, més la nota obtinguda en la segona fase del segon període.  
  
6. Per als certificats de capacitació tècnica, els criteris de correcció i barems d'avaluació seran establits per les respectives comissions examinadores.  
  
Catorze. Publicació de resultats  
1. La persona titular de la presidència de la Junta Qualificadora de Coneixements de Valencià farà públics els resultats provisionals obtinguts pels aspirants, per mitjà d'una resolució que es publicarà en el Diari Oficial de la Comunitat Valenciana.  
2. La qualificació provisional obtinguda en les proves, en termes d'apte o no apte, podrà ser consultada pels aspirants en la pàgina web de la Junta Qualificadora de Coneixements de Valencià, www.cece.gva.es/jqcv.  
3. Contra la decisió de les comissions examinadores es podrà interposar una reclamació davant de la presidència de la JQCV en el termini de 15 dies hàbils, a comptar de l'endemà de la publicació en el DOCV de la resolució de resultats, de conformitat amb el que disposa l'article 114 de la Llei 30/1992, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
4. Les reclamacions seran resoltes en el termini d'un mes, transcorregut el qual es consideraran desestimades les reclamacions no resoltes i es tindran per definitius els resultats no esmenats, amb efectes des de la data de la resolució per la qual es fa pública la llista provisional.  
  
  
Quinze. Comissió tècnica de revisió  
Per a resoldre les reclamacions, es constituirà una comissió tècnica de revisió de proves integrada per la persona titular del Servici d'Acreditació i Promoció del Valencià, per la que ocupe la secretaria de la JQCV i per tres tècnics de la Subdirecció General de Política Lingüística.  
En els certificats de coneixements orals, elemental, mitjà i superior la comissió farà, si cal, una segona correcció, per a la qual es podrà requerir la repetició de l'exercici corresponent a l'àrea d'expressió i interacció orals. En els certificats de llenguatges específics, si cal, es farà una segona correcció de la prova, per a la qual cosa no podrà requerir-se la repetició de cap apartat.  
La comissió emetrà un informe, amb proposta de resolució, sobre la modificació o la confirmació de la qualificació contra la qual es recorre.  
La secretaria de la JQCV podrà, en tot moment, rectificar d'ofici els errors materials o aritmètics que es deduïsquen de l'expedient i modificar les actes i els registres informàtics corresponents als errors detectats.  
  
  
Setze. Custòdia i destrucció de la documentació  
1. Els protocols escrits i les anotacions de l'àrea d'expressió oral hauran de conservar-se, almenys, fins a quatre mesos després de la realització de la prova. En els supòsits de revisió, els exàmens i les anotacions es conservaran fins que haja transcorregut el termini fixat en la resolució o es resolga el procediment contenciós administratiu.  
  
2. La JQCV incorporarà els mecanismes i procediments que permeten garantir el control sobre el procés d'emmagatzematge, recollida, transport i destrucció final de la documentació relativa a les proves. Els protocols escrits tindran caràcter de documentació confidencial i s'eliminaran una vegada finalitzat el període de conservació i custòdia.  
  
  
Dèsset. Contingut i estructura de les proves  
Les proves s'ajustaran als programes establits en l'Orde de 16 d'agost de 1994, de la Conselleria d'Educació i Ciència (DOGV 2331, 24.08.1994), i tindran en compte l'adequació dels objectius i continguts de les proves als criteris expressats en el Marc europeu comú de referència per a les llengües: aprendre, ensenyar, avaluar, que va acordar el Ple de la JQCV en 2009. L'estructura i la durada de les proves s'establixen en l'annex III d'esta resolució.  
  
  
Díhuit. Marc europeu comú de referència per a les llengües  
Els certificats que s'expediran portaran indicat el nivell de referència corresponent al Marc europeu comú de referència per a les llengües: aprendre, ensenyar, avaluar, amb l'excepció dels de capacitació tècnica. La referència serà la següent:  
- Certificat de coneixements orals: A2  
- Certificat de grau elemental: B1  
- Certificat de grau mitjà: C1  
- Certificat de grau superior: C2  
  
  
DISPOSICIONS FINALS  
  
Primera  
Esta resolució produirà efectes l'endemà de ser publicada en el Diari Oficial de la Comunitat Valenciana.  
  
Segona  
Contra esta resolució, que no posa fi a la via administrativa, les persones interessades podran interposar un recurs d'alçada davant de la consellera d'Educació, Cultura i Esport en el termini d'un mes a comptar de l'endemà de la publicació, de conformitat amb el que disposa l'article 114 de la Llei de Règim Jurídic de les Administracions Públiques i del Procediment Administratiu Comú, sense perjuí que utilitzen qualsevol altra via que consideren oportuna.  
  
València, 9 de març de 2015.- La directora general d'Innovació, Ordenació i Política Lingüística: Beatriz Gascó Enríquez.  
  
  
  
  
ANNEX I  
Calendari de les proves  
  
Primer període  
Dia 30 de maig de 2015:  
- Certificat de coneixements orals.  
- Primera fase del certificat de grau mitjà (àrees 1 i 2).  
- Certificat de llenguatge administratiu.  
Dia 6 de juny de 2015:  
- Certificat de grau elemental.  
- Primera fase del certificat de grau superior (àrees 1 i 2).  
Dia 13 de juny de 2015:  
- Segona fase del certificat de grau mitjà (àrees 3 i 4).  
- Certificat de llenguatge en els mitjans de comunicació.  
Dia 20 de juny de 2015 (en totes les seus llevat de la ciutat d'Alacant):  
- Segona fase del certificat de grau superior (àrees 3 i 4).  
- Certificat de correcció de textos.  
Dia 27 de juny de 2015 (seu d'Alacant):  
- Segona fase del certificat de grau superior (àrees 3 i 4).  
  
Segon període  
Dia 7 de novembre de 2015:  
- Certificat de coneixements orals.  
- Primera fase del certificat de grau mitjà (àrees 1 i 2).  
- Certificat de llenguatge administratiu.  
Dia 14 de novembre de 2015:  
- Certificat de grau elemental.  
- Primera fase del certificat de grau superior (àrees 1 i 2).  
Dia 21 de novembre de 2015:  
- Segona fase del certificat de grau mitjà (àrees 3 i 4).  
- Certificat de llenguatge en els mitjans de comunicació.  
Dia 28 de novembre de 2015:  
- Segona fase del certificat de grau superior (àrees 3 i 4).  
- Certificat de correcció de textos.  
  
Horaris  
- Certificat de coneixements orals: començarà a les 9:00 h.  
- Certificat de grau elemental: començarà a les 9:00 h.  
- Primera fase del grau mitjà (àrees 1 i 2). En el primer període d'exàmens (dia 30.05.2015) començarà a les 9:00 h per a les persones el primer cognom de les quals comence per una lletra compresa entre la A i la L, i a les 12.00 h per a les persones el primer cognom de les quals comence per una lletra entre la M i la Z. En el segon període (dia 7.11.2015), començarà a les 9:00 h per a les persones el primer cognom de les quals comence per una lletra compresa entre la M i la Z, i a les 12.00 h per a les persones el primer cognom de les quals comence per una lletra entre la A i la L.  
- Primera fase del grau superior (àrees 1 i 2): començarà a les 9:00 h.  
- Segona fase del grau mitjà (àrees 3 i 4). En el primer període d'exàmens (dia 13.06.2015), començarà a les 9:00 h en totes les seus que no tinguen doble torn.   
S'establix un doble torn en les seus d'Alacant, Torrent i València: el primer torn començarà a les 9:00 h i el segon a les 16.00 h. En estes localitats amb doble torn, les persones el primer cognom de les quals comence per una lletra compresa entre la A i la L participaran en el primer torn de les proves (9:00 h del matí), i les persones el primer cognom de les quals comence per una lletra compresa entre la M i la Z participaran en el segon torn de les proves (16.00 h de la vesprada).  
En el segon període d'exàmens (21.11.2015), la prova començarà a les 9:00 h en totes les seus, llevat que la previsió d'assistents aconsellen establir doble torn en alguna de les seus, la qual cosa es farà pública mitjançant una resolució que es publicarà en el DOCV amb l'antelació suficient i en què s'establiran les seus amb doble torn, l'horari i els aspirants convocats a cada un dels torns.  
- Segona fase del grau superior (àrees 3 i 4): començarà a les 9:00 h.  
Les proves dels certificats de capacitació tècnica començaran a les 9:30 h:  
- Certificat de llenguatge en els mitjans de comunicació.  
- Certificat de llenguatge administratiu.  
- Certificat de correcció de textos.  
Localitats i proves  
  
Alacant: coneixements orals, grau elemental, mitjà i superior.  
Alcoi: coneixements orals, grau elemental, mitjà i superior.  
Alzira: coneixements orals, grau elemental, mitjà i superior.  
Benidorm: coneixements orals, grau elemental, mitjà i superior.  
Buñol: coneixements orals, grau elemental i mitjà.  
Borriana: coneixements orals, grau elemental, mitjà i superior.  
Castelló de la Plana: coneixements orals, grau elemental, mitjà i superior.  
Dénia: coneixements orals, grau elemental, mitjà i superior.  
Elda: coneixements orals, grau elemental, mitjà i superior.  
Elx: coneixements orals, grau elemental, mitjà i superior.  
Gandia: coneixements orals, grau elemental, mitjà i superior.  
Llíria: coneixements orals, grau elemental, mitjà i superior.  
Ontinyent: coneixements orals, grau elemental, mitjà i superior.  
Orihuela: coneixements orals, grau elemental i mitjà.  
Paterna: coneixements orals, grau elemental, mitjà i superior.  
Sagunt: coneixements orals, grau elemental, mitjà i superior.  
Segorbe: coneixements orals, grau elemental i mitjà.  
Sueca: coneixements orals, grau elemental, mitjà i superior.  
Torrent: coneixements orals, grau elemental, mitjà i superior.  
València: coneixements orals, grau elemental, mitjà, superior, i certificats de capacitació tècnica (llenguatge en els mitjans de comunicació, llenguatge administratiu i correcció de textos).  
Vall d'Uixó, la: coneixements orals, grau elemental, mitjà i superior.  
Villena: coneixements orals, grau elemental i mitjà.  
Vinaròs: coneixements orals, grau elemental, mitjà i superior.  
Xàtiva: coneixements orals, grau elemental, mitjà i superior.  
  
Centres de realització de les proves  
  
Alacant  
Universitat d'Alacant. Ctra. Sant Vicent, s/n. Sant Vicent del Raspeig.  
  
Alcoi  
Edifici Ferràndiz. Campus d'Alcoi. Universitat Politècnica de València. Placeta Ferràndiz i Carbonell, 2.  
  
Alzira  
IES núm. 4. C/ En Projecte, 5.  
  
Benidorm  
IES Bernat de Sarrià. Partida Salt de l'Aigua, s/n.  
  
Borriana  
IES Jaume I. Pl. Sanchis Guarner, s/n.  
  
Buñol  
IES La Hoya de Buñol. Av. Rafael Ridaura, s/n.  
  
  
Castelló de la Plana  
IES Penyagolosa i IES Sos Baynat. C/ Moncofa, s/n.  
  
Dénia  
IES Historiador Chabàs. C/ Manuel Vallalta, 3.  
  
Elda  
IES La Torreta. Av. Ronda, 77.  
  
Elx  
Edifici Altabix. Universitat Miguel Hernández. Av. de la Universitat, s/n  
  
Gandia  
Campus de Gandia. Universitat Politècnica de València. C/ Paranimf, 1. El Grau de Gandia.  
  
Llíria  
IES Camp de Túria. C/ Alcalde M. Garcia, s/n.  
  
Ontinyent  
IES Pou Clar. Av. Vicent Gironés, s/n.  
  
Orihuela  
Edifici Orcelis. Campus de Desamparados. Universitat Miguel Hernández. Ctra. de Orihuela-Beniel, km 3,2.  
  
Paterna  
IES Henri Matisse. C/ Enric Valor, s/n.  
  
Sagunt  
IES Camp de Morvedre. C/ Advocat F. Caruana, s/n.  
  
Segorbe  
Edifici Glorieta. C/ Bonifacio Ferrer, 2.  
  
Sueca  
IES Joan Fuster. Camí dels Dos Pontets, s/n.  
  
Torrent  
IES Veles e Vents. Camí dels Cànters, s/n.  
  
València  
Universitat Politècnica de València. Camí de Vera, s/n.  
  
Vall d'Uixó, la  
IES Benigasló. Av. Arcadi Garcia i Sanz, 1.  
  
Villena  
IES A. Navarro Santafé. Paraje San Benito, s/n.  
  
Vinaròs  
IES Leopoldo Querol. C/ Gil d'Atrosillo, s/n.  
  
Xàtiva  
IES José de Ribera. C/ Acadèmic Maravall, 15.  
  
  
ANNEX II  
Comissions examinadores  
  
Alacant-1r torn  
- President: Carles Cortés i Orts  
- Secretari: Felip Vidal i Nadal  
- Vocal 1: Perfecte Ripoll i Molines  
- Vocal 2: Leandre Ivorra i Carrillos  
- Vocal 3: Miquel Àngel Gomis i Alepuz  
  
Alacant-2n torn  
- Presidenta: Glòria Gómez i Montllor  
- Secretari: Josep Ferre i Calabuig  
- Vocal 1: Josep Escolano i López  
- Vocal 2: Susanna Torregrossa i Cuesta  
- Vocal 3: Eugènia Ferrándiz i Morcillo  
  
Alcoi  
- President: Josep Vanyó i Tudela  
- Secretari: Vicent Cabanes i Fitor  
- Vocal 1: Rosa-Maria Bonet i Valls  
- Vocal 2: Ferran Mengual i López  
- Vocal 3: Francesc-Xavier Miralles i Martínez  
  
Alzira  
- President: Miquel Alandete i Ballester  
- Secretari: Joan Daniel Garcia i Meseguer  
- Vocal 1: Josep-Pasqual Hernández i Llácer  
- Vocal 2: Rosa Maria Espert i Arbona  
- Vocal 3: Josep M. Ribes i Simarro  
  
Benidorm  
- President: Vicent Martines i Peres  
- Secretària: Maria Francesca Llinares i Cortés  
- Vocal 1: Maria Enriqueta Barber i Llinares  
- Vocal 2: Àngela Menaches i Menaches  
- Vocal 3: Maria Jesús Sevila i Garcia  
  
Borriana  
- Presidenta: Maria-Josep Safont i Melchor  
- Secretària: Carme Rufino i Bey  
- Vocal 1: Maria-Dolors Huguet i Saragossà  
- Vocal 2: Anna Callergues i Mesquita  
- Vocal 3: Consol López Vidal  
  
Buñol  
- President: Josep-Antoni Martínez i Simón  
- Secretari: Andreu Sevilla i Collado  
- Vocal 1: Marcos Sevilla i Torres  
- Vocal 2: Francesc Hernández i Flor  
- Vocal 3: Manuel Fuambuena i Lanza  
  
Castelló de la Plana  
- President: Joan Andreu i Bellés  
- Secretari: Francesc-Felip Marí i Climent  
- Vocal 1: Glòria Fuster i Broch  
- Vocal 2: Josep-Miquel Roda i Prats  
- Vocal 3: Maria-Teresa Salazar i Varella  
  
Dénia  
- President: Francesc Ferrer i Mulet  
- Secretari: Francesc Mulet i Escrivà  
- Vocal 1: Elisa Giner i Salvà  
- Vocal 2: Pilar Garcia i Aparicio  
- Vocal 3: Josepa Roser Garcia i Roselló  
  
Elda  
- Presidenta: Rosa Francés i Requena  
- Secretari: Bernat López i Gisbert  
- Vocal 1: Norbert Josep Miralles i Romero  
- Vocal 2: Maria-Isabel Guardiola i Savall  
- Vocal 3: Concepció Rovira i Serna  
  
Elx  
- President: Manuel Jordan i Vidal  
- Secretària: Cristina Todolí i Torró  
- Vocal 1: Maria-Assumpció Tormo i Gonzálvez  
- Vocal 2: Antoni Esteve i Hernández  
- Vocal 3: Josep Beltran i Solsona  
  
Gandia  
- President: Josep-Àngel Navarro i Pellicer  
- Secretari: Miquel Lleches i Colomar  
- Vocal 1: Josep Cortés i Roig  
- Vocal 2: Immaculada Canet i Burguera  
- Vocal 3: Josepa Costa i Múrcia  
  
Llíria  
- President: Carles Subiela i Ibáñez  
- Secretària: Immaculada Navarro i Tomàs  
- Vocal 1: Alexandre Josep Navarro i Tomàs  
- Vocal 2: Maria-Jesús Devís i Gamir  
- Vocal 3: Ivan Carbonell i Iglesias  
  
Ontinyent  
- President: Ferran Lliso i Bartual  
- Secretari: Ramon Mora i Galbis  
- Vocal 1: Alfred Bernabeu i Sanchis  
- Vocal 2: Juli Fenollar i Banyuls  
- Vocal 3: Vicent-Enric Belda i Belda  
  
Orihuela  
- President: Lurdes Mas i Penalva  
- Secretària: Maria-Àngels Sempere i Linares  
- Vocal 1: Miquel Àngel Fuster i Candela  
- Vocal 2: Anna Francés i Mira  
- Vocal 3: Carles Penalva Alonso  
  
Paterna  
- Presidenta: Eva Ciscar i Rovira  
- Secretària: Miracle F. Garcia i Pla  
- Vocal 1: Carme Narbón i Clavero  
- Vocal 2: Gonçal Palop i de León  
- Vocal 3: Alexandre Puig i March  
  
Sagunt  
- President: Jesús-Camil Cortés i Martínez  
- Secretari: Francesc-Josep Català i Arnau  
- Vocal 1: Pilar Ariño i Giménez  
- Vocal 2: Josep-Antoni Lirola i Fernández  
- Vocal 3: Vicent Sebastian i Fabuel  
  
Segorbe  
- President: Joan Corchado i Badia  
- Secretària: Assutzena Badenes i Negre  
- Vocal 1: Maria-Lluïsa Melià i Mestre  
- Vocal 2: Maria del Carme Villanueva i Barrachina  
- Vocal 3: Ofèlia Mateu i Lahoz  
  
Sueca  
- President: Miquel Furió i Diego  
- Secretari: Rafael Fresquet i Fayos  
- Vocal 1: Josep-Lluís Ribes i Ros  
- Vocal 2: Anna Maria Melià i Granell  
- Vocal 3: Maria Elena Pedralva i Pérez  
  
Torrent-1r torn  
- Presidenta: Anna Marí i Martínez  
- Secretari: Vicent Tamarit i Ramon  
- Vocal 1: Rafael-Nèlson Seguí i Penadés  
- Vocal 2: Núria Molons i Puig  
- Vocal 3: Concepció Hernández i San Agustín  
  
Torrent-2n torn  
- President: Hilari García i Gàzquez  
- Secretari: Joan-Francesc Doménech i Saragossà  
- Vocal 1: Sabina Asencio i Ruiz  
- Vocal 2: Remei Oriola i Bataller  
- Vocal 3: Joan Coba i Femenia  
  
València-1r torn  
- President: Vicent Castellano i Cervera  
- Secretari: Joan Torró i Soriano  
- Vocal 1: Rubén Trenzano i Juan  
- Vocal 2: Rosa Maria Chirivella i Miguel  
- Vocal 3: Júlia Sánchez i Mena  
  
València-2n torn  
- President: Albert del Toro i Boiza  
- Secretari: Rafael Àngel i Carbonell  
- Vocal 1: Adriana Aparici i Magraner  
- Vocal 2: Eva Biot i Ribes  
- Vocal 3: Rosa Ortiz i Sanfrancisco  
  
Vall d'Uixó, la  
- Presidenta: Isabel Martí i Clavell  
- Secretària: Manuela Vilalta i Vilalta  
- Vocal 1: Maria Traver i Isach  
- Vocal 2: Mercé Palmer i Sánchez  
- Vocal 3: Ferran Estrems i Daros  
  
Villena  
- President: Josep Peiró i Ferre  
- Secretari: Carles Durà i Amado  
- Vocal 1: Josep-Lluís Rico i Verdú  
- Vocal 2: Francesca Picó i Gisbert  
- Vocal 3: Teresa-Maria Garcia i Gisbert  
  
Vinaròs  
- Presidenta: Raquel Durà i Bou  
- Secretari: Francesc Delcastillo i Montserrat  
- Vocal 1: Virgili Verge i Marcos  
- Vocal 2: Evarist Monfort i Guimerà  
- Vocal 3: Màrius Puig i Prats  
  
Xàtiva  
- Presidenta: Sònia Blázquez i Alventosa  
- Secretari: Rafael Benavent i Vidal  
- Vocal 1: Francesca Alonso i Albero  
- Vocal 2: Núria Tortosa i Vila  
- Vocal 3: Maria Roser Boscà i Aranda  
  
Llenguatge administratiu  
- President: Vicent Anyó i Garcia  
- Secretari: Josep Garcia i Illa  
- Vocal 1: Àlvar Gómez i Moreno  
- Vocal 2: Donís Seguí i Penadés  
- Vocal 3: Glòria Uchan i Sanz  
  
Correcció de textos  
- President: Joan-Rafael Ramos i Alfajarín  
- Secretària: Concepció Chulià i Martí  
- Vocal 1: Àngels Jericó i Dindinger  
- Vocal 2: Carme Colomer i Giner  
- Vocal 3: Joan-Antoni Lluch i Hervàs  
  
Llenguatge en els mitjans de comunicació  
- President: Josep-Lluís Marín i Garcia  
- Secretari: Víctor Mansanet i Boïgues  
- Vocal 1: Agnés Talaya i Sánchez  
- Vocal 2: Sofia Moltó i Llorca  
- Vocal 3: Rosa Maria Tejedor i Fernández  
  
  
ANNEX III  
Estructura i durada de les proves  
  
1. Coneixements orals  
Àrea 1 (comprensió oral i lectora) 30 %  
Àrea 2 (estructures lingüístiques) 20 %  
Àrea 3 (expressió escrita) 20 %  
Àrea 4 (expressió i interacció oral) 30 %  
  
Per a superar la prova cal obtindre una puntuació en la mitjana ponderada de les quatre àrees d'un mínim del 60 %. A més, en les àrees 1, 2 i 3 la puntuació mínima haurà de ser, per a cada àrea, del 40 % en dos d'estes indistintament i del 30 % en l'altra, i en l'àrea 4 (àrea d'expressió i interacció oral) la puntuació mínima exigida serà del 60 %.  
  
La durada d'esta prova serà de 2 hores.  
  
2. Grau elemental  
Àrea 1 (comprensió lectora) 20 %  
Àrea 2 (estructures lingüístiques) 30 %  
Àrea 3 (expressió escrita) 20 %  
Àrea 4 (expressió i interacció oral) 30 %  
  
Per a superar la prova cal obtindre una puntuació en la mitjana ponderada de les quatre àrees d'un mínim del 60 %. A més, en les àrees 1, 2 i 3 la puntuació mínima haurà de ser, per a cada àrea, del 40 % en dos d'estes indistintament i del 30 % en l'altra, i en l'àrea 4 (àrea d'expressió i interacció oral) la puntuació mínima exigida serà del 60 %.  
  
La durada d'esta prova serà de 2 hores.  
  
3. Grau mitjà  
Primera fase de la prova.  
Àrea 1 (comprensió lectora)10 % del total de la prova  
Àrea 2 (estructures lingüístiques)30 % del total de la prova  
De conformitat amb el punt 3 de l'apartat tretze, només passaran a la segona fase els aspirants que obtinguen una puntuació, en la mitjana ponderada de les notes de les dos àrees, del 40 %, i que no siga inferior al 30 % en cap de les dos àrees.  
La durada d'esta fase serà d'1 hora i 30 minuts.  
Segona fase de la prova.  
Àrea 3 (expressió escrita) 30 % del total de la prova  
Àrea 4 (expressió i interacció oral) 30 % del total de la prova  
  
Una vegada acabat l'exercici del dictat, els examinands disposaran d'un màxim d'1 hora i 45 minuts per a completar la resta de l'àrea 3. En esta àrea 3 caldrà obtindre un mínim d'un 40 % o, excepcionalment, d'un 30 % si s'ha superat el 40 % tant en l'àrea 1 com en l'àrea 2.  
  
La puntuació mínima per a superar l'àrea 4 serà del 60 %.  
Per a superar tota la prova cal obtindre una puntuació en la mitjana ponderada de les quatre àrees d'un mínim del 60 %.  
  
4. Grau superior  
Primera fase de la prova.  
Àrea 1 (comprensió lectora) 10 % del total de la prova  
Àrea 2 (estructures lingüístiques) 30 % del total de la prova  
  
De conformitat amb el punt 3 de l'apartat tretze, només passaran a la segona fase els aspirants que obtinguen una puntuació, en la mitjana ponderada de les notes de les dos àrees, del 40 %, i que no siga inferior al 30 % en cap de les dos àrees.  
La durada d'esta fase serà de 2 hores.  
Segona fase de la prova.  
Àrea 3 (expressió escrita) 30 % del total de la prova  
Àrea 4 (expressió i interacció oral) 30 % del total de la prova  
  
Una vegada acabat l'exercici del dictat, els examinands disposaran d'un màxim d'1 hora i 45 minuts per a completar la resta de l'àrea 3. En esta àrea 3 caldrà obtindre un mínim d'un 40 % o, excepcionalment, d'un 30 % si s'ha superat el 40 % tant en l'àrea 1 com en l'àrea 2.  
  
La puntuació mínima per a superar l'àrea 4 serà del 60 %.  
Per a superar tota la prova cal obtindre una puntuació en la mitjana ponderada de les quatre àrees d'un mínim del 60 %.  
  
5. Llenguatge en els mitjans de comunicació  
Àrea 1. La llengua i els mitjans de comunicació 10 %  
Àrea 2. Normativa gramatical i llengua estàndard 40 %  
Àrea 3. Normativa gramatical i registre periodístic 20 %  
Àrea 4. Elocució, ortologia i puntuació 30 %  
  
Per a superar la prova cal obtindre una puntuació en la mitjana ponderada de les quatre àrees d'un mínim del 60 %.  
La durada d'esta prova serà de 2 hores i 30 minuts.  
  
6. Llenguatge administratiu  
Àrea 1. Comprensió lectora 10 %  
Àrea 2. Expressió escrita 45 %  
Àrea 3. Coneixements pràctics de llenguatge administratiu 45 %  
  
Per a superar la prova cal obtindre una puntuació en la mitjana ponderada de les tres àrees d'un mínim del 60 %.  
La durada d'esta prova serà de 2 hores i 30 minuts.  
  
7. Correcció de textos  
Àrea 1. Correcció de textos escrits (originals) 70 %  
Àrea 2. Normativa lingüística i registres 10 %  
Àrea 3. Correcció tipogràfica (galerades) 20 %  
  
Per a superar la prova cal obtindre una puntuació en la mitjana ponderada de les tres àrees d'un mínim del 60 %.  
La durada d'esta prova serà de 2 hores i 30 minuts.